Рођен је 1. септембра 1913. у Фатници код Билеће. Потицао је из земљорадничке породице. Oсновну школу је завршио у родном месту, а гимназију је учио у Требињу, Мостару и Сремској Митровици. Као ученик гимназије почео је да се интересује за револуционарну прошлост свог родног краја. Интересовали су га буне и устанци у Херцеговини, а посебно је био заинтересован за револуционарну организацију „Млада Босна“. Такође, велики утисак на њега је оставила и Велика октобарска социјалистичка револуција, изведена 1917. године у Русији. Све ово га је приближили омладинском револуционарном покрету, а писао је и песме са родољубивим и социјалним садржајем.